Fylkesvei 81

Fylkesvei 81 (Fv81) går mellom Ulvsvåg i Hamarøy og Osan ved Svolvær i Vågan, og har en lengde på 35,9 km. I tillegg kommer en fergestrekning mellom Skutvik og Svolvær som tar omtrent 2 timer.

Før 1. januar 2010 var veien riksvei, etter at regionsreformen trådte i kraft har den fått status som fylkesvei.

Veistrekningen og fergeforbindelsen knytter E6 til E10 i Lofoten og var frem til Lofotens fastlandsforbindelse åpnet i desember 2007 regnet som den viktigste innfallsporten for trafikk  mellom Lofoten og fastlandet. Fergesambandet ble foreslått nedlagt fra 1. januar 2008 som følge av Lofast, men det ble  vedtatt en periode med prøvedrift for å se an behovet. Den 6. juli 2013 var det en lokal markering på Skutvik for å feire 50 års drift på sambandet samtidig som det kom nye trusler fra fylkeshold om at ruten mellom Svolvær og Skutvik kunne bli nedlagt.

Fra 2013 hadde sambandet en frekvens på to daglige avganger mellom Skutvik og Svolvær, via Skrova, i vintersesongen med to ekstra avganger fra Svolvær til Skrova. Den 9. april 2014 vedtok fylkesrådet at sambandet skulle bli gjort om til en tremåneders sommerrute med tre daglige avganger. Den 31. august 2014 ble helårsdriften på sambandet til Skutvik nedlagt, mens fergesambandet mellom Svolvær og Skrova har blitt opprettholdt med helårsdrift.



Kommuner og knutepunkter

Ferge fra Osan fergekai (ca. 2 t)

Referanser

Eksterne lenker 
 Vegvesenets vegkart 
 
 Torghatten Nord: Fergeruter for Svolvær-Skutvik via Skrova
 Regionale hurtigbåter (Nordland fylkeskommune) 

Primære fylkesveier
Fylkesveier i Nordland
Veier i Hamarøy
Veier i Vågan